## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

 51. schôdza

 Číslo: CRD-1133/2017

243

**U z n e s e n i e**

**Ústavnoprávneho výboru Národnej rady Slovenskej republiky**

**zo 4. septembra 2017**

k návrhu poslancov Národnej rady Slovenskej republiky Petra ANTALA, Gábora GÁLA, Jaroslava BAŠKU a Milana PANÁČKA na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov (tlač 583)

 **Ústavnoprávny výbor Národnej rady Slovenskej republiky**

 **A. s ú h l a s í**

 s návrhom poslancov Národnej rady Slovenskej republiky Petra ANTALA, Gábora GÁLA, Jaroslava BAŠKU a Milana PANÁČKA na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov (tlač 583);

 **B. o d p o r ú č a**

Národnej rade Slovenskej republiky

 návrh poslancov Národnej rady Slovenskej republiky Petra ANTALA, Gábora GÁLA, Jaroslava BAŠKU a Milana PANÁČKA na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov (tlač 583) **schváliť** s touto zmenou:

K čl. I bod 1 § 48 ods. 1 písm. c)

V čl. I bod 1 § 48 ods. 1 písm. c) sa za slovo „pôvodných“ vkladajú slová „a tradičných“.

Ide o zjednotenie pojmov použitých v prvej vete daného odseku.

**C. p o v e r u j e**

 predsedu výboru

 predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre pôdohospodárstvo a životné prostredie.

 Róbert Madej

 predseda výboru

overovatelia výboru:

Ondrej Dostál

Peter Kresák